מדריך למאקרו
הקלטת מאקרו

1. בוורד אפשר להוסיף פונקציות, מותאמות אישית, שאינם נכללים בעיקר התוכנה, באמצעות כתיבת קוד, בשפה Visual Basic.

2. גם מי שאינו מתכנת, יכול להנות מאפשרות זו. וורד נותנת אפשרות להקליט מאקרו, וע"י זה נכתב המאקרו ע"י וורד, מבלי צורך לכתוב את שורות הפקודה.

3. הקלטת מאקרו תתבצע כך: כלים / מאקרו / הקלטת מאקרו חדש. (לחילופין דבל קליק על REC המופיע בשורת המצב בוורד).

לאחר הבקשה להקלטת מאקרו, כל פעולה (בע"מ!) שתעשה בוורד, נרשמת כקוד.
4. לאחר שסיימנו לבצע את הפעולות שברצוננו להקליט, נעצור את ההקלטה באמצעות הלחצן המופיע בסרגל הכלים עצירת הקלטה.
5. הקודים נרשמים במודול תחת Pemplate Project (Normal), אשר בחלון Visual Basic של וורד. לדף זה נגיע ע"י לחיצה על Alt + F11, (או לחילופין כלים / מאקרו / Visual Basic Editor.
מומלץ בזאת, לנסות ברגעים אלו להקליט כמה מאקרו'ס, ולפתוח את Visual Basic Editor, כדי לחוש איך זה עובד. למשל, נפעיל את הקלטת המאקרו, ונכתוב אנו רוצים לדעת איך כותבים מאקרו. כעת נעצור את ההקלטה.
כשאנו מקבלים קוד מוכן, ורוצים להשתמש  בו, נפעל כך:

א. פותחים את Visual Basic Editor, ומעתיקים לתוך המודול אשר בPemplate Project (Normal) את הקוד.
ב. כל מאקרו חייב להתחיל בשם הפקודה, (כגון: Sub ploni) ולסיים ב End Sub. כך שאם מישהו מעלה קוד לפורום, בלא שם המאקרו, ואין חתימה End Sub, עלינו להוסיפם לבד.
השימוש במאקרו לאחר כתיבתו או הקלטתו:
לחיצה על Alt + F8, (או לחילופין כלים / מאקרו / פקודות מאקרו. שם נבחר במאקרו הרצוי, על פי שמו, ונלחץ הפעל.

כמובן שאפשר להוסיף לחצנים בסרגלי כלים שיפעילו מאקרו מסויים, וכן קיצורי דרך, כמו שעושים לשאר פקודות וורד.

בהצלחה.

נ.ב. הערות יתקבלו בברכה

זה לא כ"כ מסובך כמו שזה נראה!!!

